Joniškio r. Skaistgirio gimnazijos

 direktoriaus 2018 m. rugsėjo 20 d.

 įsakymo Nr. V-133

 2 priedas

**JONIŠKIO R . SKAISTGIRIO GIMNAZIJA**

**CHEMIJOS MOKYTOJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Pagrindinio ir vidurinio ugdymo programos chemijos mokytojas.
2. Pareigybės lygis – A2.
3. Mokytojo pavaldumas – darbuotoją priima į darbą ir iš jo atleidžia, skiria darbo užmokestį gimnazijos direktorius Lietuvos Respublikos darbo kodekso, Lietuvos Respublikos švietimo ir mokslo ministro nustatyta tvarka. Mokytojas tiesiogiai pavaldus gimnazijos direktoriaus pavaduotojui ugdymui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM MOKYTOJUI**

1. Mokytojas, einantis šias pareigas, turi atitikti šiuos specialiuosius reikalavimus:
	1. turėti ne žemesnį kaip aukštąjį išsilavinimą;
	2. turėti chemijos mokytojo kvalifikaciją;
	3. mokėti naudotis informacinėmis technologijomis ir būti išklausęs kompiuterinio raštingumo kursus (programas), atitinkančius Lietuvos Respublikos švietimo ir mokslo ministro patvirtintus reikalavimus mokytojų kompiuterinio raštingumo programoms;
	4. būti išklausęs specialiosios pedagogikos ir specialiosios psichologijos kursus (arba studijų metu yra išklausęs ne mažesnės apimties (60 valandų) kursą) mokytojams;
	5. gerai mokėti lietuvių kalbą, jos mokėjimo lygis turi atitikti teisės aktais nustatytų valstybinės kalbos mokėjimo kategorijų reikalavimus;
	6. kiti specialūs reikalavimai:

 4.6.1. pasitikrinti sveikatą ir turėti galiojančią Asmens medicininę knygelę;

* + 1. turėti galiojantį privalomųjų higienos įgūdžių ir pirmosios pagalbos mokymų

pažymėjimą;

* + 1. gebėti organizuoti ir analizuoti ugdymo, mokymo(si) procesą, tirti pedagogines

situacijas, tirti ir kurti savo veiksmingas mokymo(si) strategijas, rengti ugdymo projektus, skleisti gerąją pedagoginio darbo patirtį;

* + 1. gebėti užtikrinti ugdomų mokinių saugumą, emociškai saugią mokymosi aplinką, reaguoti į smurtą ir patyčias pagal gimnazijos nustatytą tvarką.
		2. būti nepriekaištingos reputacijos, kaip ji apibrėžta Lietuvos Respublikos švietimo įstatyme; laikytis Pedagogų etikos kodekso.

**III SKYRIUS**

**ŠIAS PAREIGAS EINANČIO MOKYTOJO FUNKCIJOS**

5. Šias pareigas einantis mokytojas vykdo šias funkcijas:

 5.1. ugdyti mokinius pagal gimnazijos ugdymo plane nustatytas valandas ir pamokų tvarkaraštį, įskaitant neformaliojo švietimo valandas ir valandas, skirtas ugdymo poreikiams tenkinti bei mokymosi pagalbai teikti;

 5.2. planuoti ugdymo procesą, ruoštis pamokoms, rengti mokomąją medžiagą ir individualizuotas užduotis, vertinti mokinių pasiekimus ir informuoti apie mokymosi pažangą, stebėti ir analizuoti pamokas ir ugdomąsias veiklas, tobulinti savo profesines kompetencijas, dalintis patirtimi, analizuoti ir įsivertinti savo pedagoginę veiklą, vykdyti kitas veiklas, susijusias su ugdymo plano įgyvendinimu;

5.3. vadovauja klasei (jeigu mokytojas yra paskirtas klasės vadovu): planuoja, organizuoja klasės vaikų ugdomąją ir kitą edukacinę veiklą, bendradarbiauja su pagalbos mokiniui specialistais ir kitais gimnazijos pedagoginiais darbuotojais, sprendžiant mokinių ugdymo(si) sunkumus, tvarko mokinių ugdomosios veiklos dokumentus, vertina mokinių elgesį, savijautą, mokymosi pažangą, nustatyta tvarka informuoja mokinio tėvus (globėjus), mokyklos vadovus apie ugdymo procese iškilusius sunkumus, prireikus imasi prevencinių priemonių; vertina NMPP darbus, dalyvauja mokyklos sudarytose darbo grupėse, mokyklos organizuojamuose pasitarimuose, posėdžiuose, mokytojų metodinių grupių veikloje, mokyklos organizuojamuose renginiuose, bendradarbiauja juos rengiant, vykdo kitas mokinių ugdomąsias veiklas mokykloje ir už jos ribų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUSIPAŽINAU

Data \_\_\_\_\_\_\_\_\_\_\_

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(parašas) (vardas, pavardė)